als_Latn dik_Latn sag_Latn
Tjetër pezullim për peshëngritjen shqiptare nga të gjitha aktivitetet ndërkombëtare. Dy ditë më parë, në adresë të Federatës Shqiptare të Peshëngritjes (FSHP) ka mbërritur një e-mail nga Federata Ndërkombëtare e Peshëngritjes (ITF), që ka rënë si “rrufe në qiell të hapur”. Sipas një informacioni të bërë dje pasdite publik për mediat nga zyra e shtypit pranë FSHP-së, shtanga kuqezi është pezulluar pa afat nga ndërkombëtarët. Shkak është bërë borxhi prej 25 mijë dollarësh që federate jonë ka ende për të shlyer karshi ndërkombëtarëve, gjobë vendosur për shkak të rasteve të shumta të dopingut që ka patur shtanga shqiptare. Mosshlyerja e kësaj gjobe ka përjashtuar shtangën kuqezi nga të gjitha aktivitetet Europiane dhe Botërore (si dhe në pjesëmarrjet e Kongreseve dhe Mbledhjeve Teknike të zyrtarëve saj). Për pasojë, në rrezik është pjesëmarrja në Europianin që nis më 4 prill në Tel Aviv të Izraelit. Në këtë Europian Shqipëria do të shkojë me 4 peshëngritës: Romela Begajn, Erkand Qerimaj, Daniel Godellin dhe Ervis Tabaku. Për të gjetur një zgjidhje KE-ja e shtangës shqiptare është mbledhur urgjent dje dhe është bërë e mundur gjetja e shumës prej 25 mijë dollarësh që duhet shlyer karshi ndërkombëtarëve, në mënyrë që Shqipëria të marrë pjesë në Europian. Sipas FSHPsë, “së shpejti gjithçka do të ketë përfunduar në saj të njohjes së drejtuesve të FSHP dhe KE-së me ndërkombëtarët”. Në deklaratën e FSHP-së thuhet: “Ky borxh është trashëguar nga drejtuesit e kaluar, duke mos harruar se gjoba që ka qenë 50 000$ (ku bashkë me peshëngritësin Briken Calja u shtua në 55 000$). Presidenti aktual, z.Elez Gjoza, shleu shumën 30 000$. FSHP-ja është e vendosur në luftën e saj kundër dopingut, duke nënvizuar edhe një herë faktin që peshëngritësi do ta paguaj vetë gjobën 5 000$ dhe do të pezullohet 4 vjet e do të merren masa ekreseme. Kjo gjë vlen edhe për peshëngritësit e kapur më parë. Së shpejti FSHP-ja do të çlirohet nga të gjitha borxhet që i detyrohet Federatës Europiane dhe asaj Ndërkombëtare të Peshëngritjes”, thuhet në deklaratë. Për momentin, prania e shtangës shqiptare në Europian është në rrezik.
Borxhi, shtanga pezullohet nga aktivitetet ndërkombëtare0
Share.
als_Latn als_Latn eng_Latn